ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தமிழ்நாட்டின் கிராமப்புறங்களில் தேவைக்கு அதிகமாகவே செயல்படும் ஆரம்ப சுகாதார மையங்கள்
தமிழ்நாட்டின் கிராமப்புறங்களில் வருங்காலத்தில் ஏற்படக் கூடிய மக்கள் தொகை அதிகரிப்புக்கு ஏற்ப சுகாதாரம் மற்றும் நலவாழ்வு மையங்கள் மற்றும் ஆரம்ப சுகாதார நிலையங்கள் போதுமான அளவுக்கு இருப்பதாக மத்திய அரசு தெரிவித்துள்ளது.
நாட்டில் உள்ள அனைத்து மாநிலங்கள் மற்றும் யூனியன் பிரதேசங்களுக்கு உட்பட்ட கிராமப்புறங்களில், ஆண்டு மத்தியில் காணப்படும் மக்கள் தொகை மற்றும் கிராமப்புறங்களில் பழங்குடியின மக்களின் எண்ணிக்கைக்கு ஏற்ற சுகாதார மையங்களின் தேவை பற்றிய புள்ளிவிவர பட்டியல் ஒன்றை மத்திய சுகாதாரம் மற்றும் குடும்ப நலத்துறை வெளியிட்டுள்ளது. மாநிலங்களவையில் சுகாதாரம் மற்றும் குடும்ப நலத்துறை இணையமைச்சர் திரு.அஸ்வினி குமார் சவ்பே எழுத்து மூலம் அளித்த பதிலில் தெரிவிக்கப்பட்டுள்ள புள்ளி விவரங்களின்படி, தமிழ்நாட்டின் கிராமப்புற மக்கள் தொகை ஆண்டு மத்தி வாக்கில் 3,63,48,000 ஆகவும், கிராமப்புற பழங்குடி மக்களின் எண்ணிக்கை 6,44,645 ஆகவும் இருக்கும் என மதிப்பிடப்பட்டுள்ளது. இதற்கேற்ப 7,355 சுகாதாரம் மற்றும் நலவாழ்வு மையங்கள் தேவைப்படும் என மதிப்பிடப்பட்டுள்ள நிலையில், தேவைக்கு அதிகமாகவே 8,713 நலவாழ்வு மையங்கள் உள்ளன. இதே போன்று ஆரம்ப சுகாதார மையங்கள் 1222 தேவைப்படும் நிலையில், தேவைக்கு அதிகமாக 1422 ஆரம்ப சுகாதார மையங்கள் இயங்கி வருவதாகவும் தெரிவிக்கப்பட்டுள்ளது. இதே போன்று சமுதாய சுகாதார மையங்களும், 305 தேவைப்படும் நிலையில் அதிலும் தேவைக்கு அதிகமாகவே 385 மையங்கள் ஏற்கனவே இயங்கி வருவதால் தமிழ்நாட்டில் சுகாதார மையங்களுக்கு பற்றாக்குறை ஏதுமில்லையென மத்திய இணை அமைச்சர் திரு.அஸ்வினி குமார் சவ்பே தெரிவித்துள்ளார்.
மேலும் தேசிய சுகாதார இயக்கத்தின் கீழ் செப்டம்பர் 2019 வரை 24,389 சுகாதார பணியாளர்கள் சேர்க்கப்பட்டிருப்பதுடன் 573 முதல் நிலை சிகிச்சை மையங்களும், 415 நடமாடும் மருத்துவ சிகிச்சை குழுக்களும் தமிழ்நாட்டில் உள்ளன. இது தவிர 936 ஆம்புலன்ஸ் வாகனங்கள், 3965 அங்கீகரிக்கப்பட்ட சமுதாய சுகாதார ஆய்வலர்களும் உள்ளனர். தமிழகம் முழுவதும் 1315 24மணி நேர ஆரம்ப சுகாதார மையங்கள் இருப்பதுடன், 2587 ரோஹி கல்யாண் சமிதிகளும் 15,015 கிராம சுகாதார துப்புரவு மற்றும் ஊட்டச்சத்து குழுக்கள் அமைக்கப்பட்டிருப்பதாகவும் மத்திய அரசின் புள்ளி விவரத்தில் தெரிவிக்கப்பட்டுள்ளது.
இது தவிர அரசு மருத்துவக் கல்லூரிகள் மேம்பாட்டுத் திட்டத்தின் கீழ், தஞ்சை மருத்துவக் கல்லூரி மேம்பாட்டுப் பணியின் மூன்றாம் கட்டம் 2018-19 ஆம் ஆண்டிலேயே நிறைவேற்றி முடிக்கப்பட்டுள்ளதாகவும் தெரிவிக்கப்பட்டுள்ளது.
சுற்றுச்சூழல் மற்றும் வனத்துறை அமைச்சகம்
வனவிலங்குகள் மற்றும் அவற்றின் வாழ்விடங்களை பாதுகாக்க அரசால் மேற்கொள்ளப்படும் நடவடிக்கைகள்
வனவிலங்குகள் மற்றும் அவற்றின் வாழ்விடங்களை பாதுகாக்க அரசு பல நடவடிக்கைகளை மேற்கொண்டுள்ளது. இது தொடர்பாக மேற்கொள்ளப்படும் முக்கிய நடவடிக்கைகள் வருமாறு:
- புலிகள், பனிச்சிறுத்தை போன்ற வனவிலங்குகளுக்கு 1972-ம் ஆண்டு சட்டத்தின்படி, அதிகபட்ச பாதுகாப்பு அளிக்கப்படுகிறது
- வனவிலங்குகளுக்கு சிறந்த பாதுகாப்பு வழங்க தேசிய பூங்காக்கள், சரணாலயங்கள் போன்ற பாதுகாக்கப்பட்ட பகுதிகள் உருவாக்கப்பட்டுள்ளன
- ஒருங்கிணைந்த வனவிலங்கு வாழ்விடங்கள் மேம்பாட்டு திட்டத்தின் கீழ் மாநில மற்றும் யூனியன் பிரதேச அரசுகளுக்கு மத்திய அரசு நிதியுதவி வழங்குகிறது.
- சூழல் மேம்பாட்டு செயல்பாடுகள் மூலம் வனவிலங்குகள் பாதுகாப்பில் உள்ளூர் சமூகங்கள் ஈடுபடுகின்றன.
- வனவிலங்குகள் மற்றும் அவற்றின் பொருட்கள் வேட்டையாடப்படுவது சட்டவிரோதமாக விற்பனை செய்வது ஆகியவை குறித்து தகவல்கள் திரட்ட மாநில மற்றும் யூனியன் பிரதேசங்களுடன் வனவிலங்குகளுக்கு எதிரான குற்றங்கள் கட்டுப்பாட்டு பிரிவு ஒருங்கிணைந்து செயல்படுகிறது
மத்திய சுற்றுச்சூழல், வனம் மற்றும் பருவநிலை துறை இணையமைச்சர் திரு அஸ்வினி குமார் சௌபே இன்று மாநிலங்களவையில் எழுத்து மூலம் அளித்த பதிலில் இந்த தகவலை தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1843396
குடியரசுத் துணைத் தலைவர் செயலகம்
அலங்கார ஊர்திக் கலைஞர்கள் மற்றும் பழங்குடி விருந்தினர்களைச் சந்தித்து குடியரசுத் துணைத் தலைவர் வாழ்த்து
குடியரசுத் துணைத்தலைவர் வீட்டில் அலங்கார ஊர்திக் கலைஞர்கள் கலை நிகழ்ச்சி
குடியரசு தின விழா அணிவகுப்பு 2018ல் பங்கேற்ற அலங்கார ஊர்திக் கலைஞர்கள் மற்றும் பழங்குடி இன விருந்தினர்களை குடியரசுத் துணைத் தலைவர் திரு எம். வெங்கைய்யா நாயுடு மற்றும் திருமதி உஷா நாயுடு தங்களது இல்லத்தில் சந்தித்து அவர்களுக்கு வாழ்த்து தெரிவித்தனர். சுமார் 2000 கலைஞர்கள் மற்றும் பழங்குடி இன விருந்தினர்களூம் அதிகாரிகள் மற்றும் ஆதரவு பணியாளர்களும் திரு. வெங்கைய நாயுடு மற்றும் திருமதி உஷா நாயுடு ஆகியோருடன் இரண்டு மணி நேரம் செலவிட்டனர்.
நாட்டின் பல்வேறு பகுதிகளிலிருந்து வந்த பல்வேறு கலைஞர்கள் ஒரே மேடையில் கலை நிகழ்ச்சிகளை நடத்துவது என்பது நமது நாட்டின் பிரத்யேக அடையாளமாக வேற்றுமையில் ஒற்றுமையை பிரதிபலிப்பதாக உள்ளது என குடியரசுத் துணைத் தலைவர் குறிப்பிட்டார். இது தேசிய நல்லிணக்கத்தையும் சகோதரத்துவத்தையும் கொண்டு வருவதாகவும் அவர் கூறினார்.
இந்த அலங்கார ஊர்திக் கலைஞர்கள் பல்வேறு கலை நிகழ்ச்சிகளைக் குடியரசு தின அணிவகுப்பு 2018ல் குடியரசுத் துணைத் தலைவர் மற்றும் நூற்றுக்கணக்கான இதர விருந்தினர்கள் முன்னிலையிலும் நிகழ்த்திக் காட்டினர். அசாம், ஜம்மு காஷ்மீர், திரிபுரா, குஜராத், மகாராஷ்டிரா மற்றும் சத்தீஸ்கரைச் சேர்ந்த கலைஞர்கள் இந்த கலை நிகழ்ச்சிகளில் பங்கேற்றனர்.
விளையாட்டுத் துறை அமைச்சகத்தை சேர்ந்தவர்கள் நிகழ்த்திய பிரமிப்பூட்டும் ‘மல்லகம்பா‘ விளையாட்டு பார்வையாளர்களைப் பரவசப்படுத்தியது.
தங்கள் வீட்டுக்கு வருகை புரிந்த அனைவரையும் குடியரசுத் துணைத் தலைவர் திரு. எம். வெங்கய்யா நாயுடு மற்றும் திருமதி உஷா நாயுடு தனித்தனியாக சந்தித்தனர். குடியரசுத் துணைத் தலைவர் மற்றும் அவரது மனைவியை சந்தித்த கலைஞர்கள் குஜராத், சி.பி.டபிள்யு.டி., மணிப்பூர், லட்சத்தீவுகள், கேரளா, அகில இந்திய வானொலி, ஐ.டி.பி.பீ., சத்தீஸ்கர், பழங்குடி இன விவகாரங்கள் அமைச்சகம், ஜம்மு காஷ்மீர், மகாராஷ்டிரா, திரிபுரா, வருமான வரித் துறை, மத்திய பிரதேசம், அசாம், வெளியுறவு அமைச்சகம், கர்நாடகா, விளையாட்டுத் துறை அமைச்சகம், டிராக்டர் ஓட்டுநர்கள், ஆர்.ஆர். முகாம் ராணுவ பணியாளர்கள் மற்றும் ஃபோட்டோகிராஃபர்கள் மர்ற்றும் சிவில் கார்டு ஓட்டுநர்கள் மர்றும் பாதுகாப்பு அமைச்சக அதிகாரிகள் ஆகியோர் ஆவர்.
தனது இல்லத்திற்கு வருகை புரிந்த அனைவருக்கும் குடியரசுத் துணைத் தலைவர் தேநீர் விருந்தளித்து உபசரித்தார்.
(Visitor Counter : 106
பிரதமர் அலுவலகம்
பிஜி பிரதமராக தேர்ந்தெடுக்கப்பட்ட சிட்டிவேனி ரபுகாவுக்கு பிரதமர் வாழ்த்து
பிஜி பிரதமராக தேர்ந்தெடுக்கப்பட்ட சிட்டிவேனி ரபுகாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"பிஜியின் பிரதமராக நீங்கள் தேர்ந்தெடுக்கப்பட்டதற்கு @slrabuka வாழ்த்துகள். இந்தியாவிற்கும் பிஜிக்கும் இடையே உள்ள நெருங்கிய, நீண்டகால உறவுகளை மேலும் வலுப்படுத்த நாம் இணைந்து செயல்படுவதை நான் எதிர்நோக்குகிறேன்."
பிரதமர் அலுவலகம்
மனதின் குரல் அடிப்படையிலான இதழை பிரதமர் பகிர்ந்து கொண்டுள்ளார்
ஏப்ரல் 24 அன்று அடுத்த மனதின் குரல்
மனதின் குரல் கடந்த அத்தியாயத்தின் அடிப்படையிலான இதழை பிரதமர் திரு நரேந்திர மோடி பகிர்ந்து கொண்டுள்ளார்.
பிரதமர் டுவிட்டர் பதிவில் கூறியிருப்பதாவது;
‘’ இந்தியாவின் ஏற்றுமதி அதிகரிப்பு, ஆயுர்வேத ஸ்டார்ட் அப்கள், தண்ணீர் சேமிப்பு, பாரம்பரிய கண்காட்சிகள் போன்ற பல்வேறு தலைப்புகளில் நாம் விவாதித்த கடந்த மாத மனதின் குரல் அடிப்படையிலான சுவையான இதழை இங்கு காணலாம். வரும் 24-ந்தேதி அடுத்த அத்தியாயத்தில் சேருங்கள்.
http://davp.nic.in/ebook/mib/MannKiBaat_Hindi/index.html"
புவி அறிவியல் அமைச்சகம்
வானிலை எச்சரிக்கை
இந்திய வானிலை ஆய்வுத்துறை கீழ்கண்ட கடுமையான வானிலை எச்சரிக்கையை விடுத்துள்ளது.
2018 ஏப்ரல் 13:
தமிழ்நாடு, கேரளா, அசாம், மேகாலயா, அருணாசலப்பிரதேசம் ஆகியவற்றில் ஆங்காங்கே பலத்த மழை பெய்யக்கூடும்.
தமிழ்நாடு, கேரளா, அசாம், மேகாலயா, மேற்கு வங்கத்தின் இமயமலை அடிவாரப்பகுதி, சிக்கிம், நாகாலாந்து, மணிப்பூர், மிசோராம், திரிபுரா ஆகியவற்றில் ஒரு சில இடங்களில் இடியுடன் கூடிய சூறைக்காற்று வீசக்கூடும்
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
-----
(Visitor Counter : 80
சுகாதாரம் மற்றும் குடும்ப நலத்துறை அமைச்சகம்
40 கோடி: இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 40 கோடியைக் கடந்தது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 50,46,387 முகாம்களில் 40,49,31,715 தடுப்பூசிகள் போடப்பட்டுள்ளன. கடந்த 24 மணி நேரத்தில் 51,01,567 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,02,69,796 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 42,004 பேர் புதிதாகப் பாதிக்கப்பட்டுள்ளனர். இதன் மூலம் குணமடைந்தவர்கள் விழுக்காடு 97.31 சதவீதமாக அதிகரித்துள்ளது.
கடந்த 24 மணி நேரத்தில் 41,157 பேர் தொற்றுக்கு ஆளாகியுள்ளனர்.
தொடர்ந்து 21 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,22,660 ஆக சரிந்துள்ளது. இது, நாட்டின் மொத்த பாதிப்பில் வெறும் 1.36 சதவீதமாகும்.
கடந்த 24 மணி நேரத்தில் 19,36,709 பரிசோதனைகளும், இந்தியாவில் இதுவரை மொத்தம் 44,39,58,663 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.08 சதவீதமாகவும், தினசரி தொற்று உறுதி விகிதம் 2.13 சதவீதமாகவும் இன்று பதிவாகியுள்ளது. தொடர்ந்து 27 நாட்களாக இந்த எண்ணிக்கை 3 சதவீதத்திற்கு குறைவாகவும், 41 நாட்களாக 5 சதவீதத்திற்கு குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736493
-----
(Visitor Counter : 181
சட்டம் மற்றும் நீதித்துறை அமைச்சகம்
நீதியை அணுகக்கூடியதாகவும், குறைந்த செலவில் கிடைக்கக்கூடியதாகவும் மாற்றுவதற்கு குடியரசு துணைத்தலைவர் அழைப்பு
நீதியை அனைவரும் அணுகக்கூடியதாகவும், குறைந்த செலவில் தாமதமின்றி நீதிமன்றங்களின் வாயிலாக கிடைக்கக்கூடியதாகவும் மாற்றுவதற்கு குடியரசு துணைத்தலைவர் திரு எம் வெங்கையா நாயுடு அழைப்பு விடுத்துள்ளார்.
தாமோதரம் சஞ்சீவய்யா சட்டப் பல்கலைக்கழகத்தால் ஏற்பாடு செய்யப்பட்ட "சுதந்திரப் போராட்டத்தின் உணர்வு: முன்னோக்கி செல்லும் வழி" என்ற கருப்பொருளிலான 'விடுதலையின் அம்ரித் மகோத்சவ' கொண்டாட்டங்களைத் தொடங்கி வைத்து பேசிய குடியரசு துணைத் தலைவர் திரு நாயுடு, "நீதியை சரியான நேரத்தில் வழங்குவது மிகவும் முக்கியமானது என்பதால், நீதிமன்றங்களில் நிலவும் நிலுவைத்தன்மை மற்றும் அதிகப்படியான தாமதங்களைத் தீர்ப்பதற்கான வழிகளைக் கண்டறிய வேண்டும்," என்றார்.
ஒடுக்கப்பட்ட மக்களின் நலனுக்காக சட்டத்துறையினர் போராடி அவர்களுக்கு சட்ட உதவிகளை வழங்க வேண்டும் என்று அவர் வலியுறுத்தினார். மக்கள் தங்கள் உரிமைகளை எந்தவித நீர்த்துப்போதலோ அல்லது திசைதிருப்பலோ இல்லாமல் பெறுவதை உறுதி செய்ய வேண்டும். உரிமைகள் வழங்கப்படாவிட்டால் சட்டத்துறையினர் நடவடிக்கை எடுக்க வேண்டும், என்றார் அவர்.
நாடு சுதந்திரம் அடைந்ததில் இருந்து பல்வேறு துறைகளில் முன்னேற்றம் கண்டுள்ளதைக் குறிப்பிட்ட குடியரசுத் துணைத் தலைவர், கடந்த காலப் பெருமைகளை எண்ணி நாம் ஓய்வெடுக்க முடியாது என்றார். வறுமை, பாலினப் பாகுபாடு, கல்வியறிவின்மை, சாதிவெறி, ஊழல் போன்றவற்றை ஒழிப்பதற்காக சுதந்திரப் போராட்டத்தை போன்ற ஒரு மாபெரும் தேசிய இயக்கத்திற்கான நேரம் வந்துவிட்டது என்று அவர் கூறினார்.
பல்கலைக்கழகத்தின் சார்பில் கொண்டாடப்பட்ட திரு தாமோதரம் சஞ்சீவய்யாவின் பிறந்தநாள் நூற்றாண்டு விழாவையொட்டி, குடியரசு துணைத் தலைவர் அவருக்குப் புகழஞ்சலி செலுத்தினார். திரு தாமோதரம் சஞ்சீவய்யா அவரது நேர்மை, நாணயம் மற்றும் தன்னலமின்றி தேசத்திற்குச் சேவை செய்த அர்ப்பணிப்புக்காக நினைவுகூரப்படுவதாக அவர் கூறினார். இந்த பல்கலைக்கழகத்திற்கு இந்தியாவின் தவப்புதல்வரின் பெயர் சூட்டப்பட்டது உண்மையிலேயே பெருமையாகும், என்றார் அவர்.
பல்கலைக்கழகத்தின் துணைவேந்தர் பேராசிரியர்  கே மதுசூதன ராவ், ஆசிரியர்கள் மற்றும் மாணவர்கள் நிகழ்ச்சியில் கலந்து கொண்டனர்.
வெளியுறவுத்துறை அமைச்சகம்
இந்தியாவின் ஜி20 தலைமைத்துவம்: மூன்றாவது மேம்பாட்டுப் பணிக்குழுக்கூட்டம்
ஜி20-ன் முன்னுரிமை பகுதிகளில் ஒன்றான பெண்கள் தலைமையில் மேம்பாடு குறித்த நிகழ்வு மூன்றாவது மேம்பாட்டுப் பணிக்குழுக்கூட்டத்தின் முதல் நாளில் சிந்தனைக்குரியதாக இருந்தது. வெளிநாட்டு ஆய்வு அறக்கட்டளை பங்களிப்புடன், ஜி20 தலைமை செயலகத்தால் இந்த நிகழ்வு ஏற்பாடு செய்யப்பட்டு இருந்தது.
கோவாவில் நடைபெறும் இந்த நிகழ்வில், வெளிநாட்டு ஆய்வு அறக்கட்டளையின் தலைவர் திரு சமீர் சரண் முக்கிய உரை நிகழ்த்தினார். மகளிருக்கு அதிகாரமளித்தல் மற்றும் அவர்களையும் உள்ளடக்கிய முன்னேற்றம் என்பதன் அவசியம் பற்றி பேசிய அவர், வரும் பத்தாண்டுகளில் பெண்களில் இருந்து புதிய தலைமை உருவாக வேண்டும் என்றார். மாற்றத்தை ஏற்படுத்துகின்றவர்களாகவும், முடிவெடுப்பவர்களில் முதன்மையானவர்களாகவும் பெண்கள் இருப்பதற்கான சூழலை உருவாக்க கூட்டாக சிந்திப்பது இந்த நிகழ்வின் நோக்கம் என்று அவர் தெரிவித்தார்.
இந்த நிகழ்வில், வரவேற்புரையாற்றிய வெளியுறவு அமைச்சக இணைச் செயலாளர் திரு நாகராஜ் நாயுடு, பெண்கள் தலைமையிலான வளர்ச்சி அணுகுமுறை மூலம் பெண்களின் முழுமையான ஆற்றலை வெளிகொண்டு வரவேண்டும் என்றார்.
இந்த நிகழ்வில் நாஸ்கான் தலைவர் திரு தேவ்ஜானி கோஷ், ஆசிய வளர்ச்சி வங்கியின் பாலின சமத்துவ மையப்பொருள் குழுவின் தலைவர் திருமதி சமந்தாஹங் உள்ளிட்டோர் கலந்துகொண்டனர்.
இந்த நிகழ்வில் நிறைவுரையாற்றிய வெளியுறவு அமைச்சக இணைச் செயலாளர் திரு ஈனாம் கம்பீர், அமைப்புசார் வெற்றிக்கு முக்கியமான நீண்டகால முதலீடாக பெண் தலைவர்களின் திறனை அதிகரிப்பது அவசியம் என்பதை வலியுறுத்தினார். ஐநா சபையின் நீடித்த வளர்ச்சி இலக்குகள் உட்பட சர்வதேச கட்டமைப்புகள் பலவும், பெண்கள் தலைமையிலான வளர்ச்சிக்கு ஆதரவு அளிப்பதாக அவர் கூறினார்.
AP/SMB/RS/KPG
சுகாதாரம் மற்றும் குடும்ப நலத்துறை அமைச்சகம்
நாட்டில் 2.81 லட்சம் பேர் கோவிட் சிகிச்சை பெறுகின்றனர்: 0.97 கோடிக்கும் அதிகமானோர் குணமடைந்துள்ளனர்
நாட்டில் 2.81 லட்சம் பேர் கோவிட் சிகிச்சை பெறுகின்றனர். இவர்கள் மொத்த பாதிப்பில் 2.78 சதவீதமாக உள்ளனர்.
தினசரி பாதிப்பை விட, தினசரி குணமடைபவர்களின் எண்ணிக்கை அதிகமாக இருந்து வருவதால், நாட்டில் தற்போது சிகிச்சை பெறுபவர்களின் எண்ணிக்கை 2,81,919-ஆக உள்ளது.
கடந்த 28 நாட்களாக, தினசரி குணமடைபவர்கள் எண்ணிக்கை, தினசரி பாதிப்பை விட அதிகமாக உள்ளது.
கடந்த 24 மணி நேரத்தில், 24,661 பேர் குணமடைந்துள்ளனர், 23,067 பேருக்கு புதிதாகத் தொற்று ஏற்பட்டுள்ளது. இதன் காரணமாக சிகிச்சை பெறுபவர்களின் எண்ணிக்கையில் 1,930 பேர் குறைந்துள்ளனர்.
ஒரு மில்லியன் பேருக்கு இந்தியாவில் பாதிப்பு 7,352 ஆக உள்ளது. இது உலகளவில் குறைந்த அளவு. ஒரு மில்லியன் பேருக்கு உலக சராசரி 9,931 ஆக உள்ளது.
நாட்டில் குணமடைவோர் வீதம் இன்று 95.77 சதவீமாக உள்ளது. குணமடைந்தவர்களின் மொத்த எண்ணிக்கை, 0.97 கோடி  ஆக உள்ளது.
கடந்த 24 மணி நேரத்தில் 336 பேர் உயிரிழந்துள்ளனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleaseIframePage.aspx?PRID=1683528&RegID=3&LID=1
-----
(
வணிகம் மற்றும் தொழில்துறை அமைச்சகம்
முக்கியமான எட்டு தொழில் துறைகளின் ஒருங்கிணைந்த குறியீடு 2021 அக்டோபர் குறியீட்டுடன் ஒப்பிடுகையில் 2022 அக்டோபரில்  0.1 சதவீதம் அதிகரித்துள்ளது
முக்கியமான எட்டு தொழில் துறைகளின் ஒருங்கிணைந்த குறியீடு 2021 அக்டோபர் குறியீட்டுடன் ஒப்பிடுகையில் 2022 அக்டோபரில்  0.1 சதவீதம் அதிகரித்துள்ளது. உரங்கள், எஃகு, நிலக்கரி, மின்சாரம் ஆகிய துறைகளில் உற்பத்தி கடந்த ஆண்டு அக்டோபரை விட, இந்த ஆண்டு அக்டோபரில் அதிகரித்துள்ளது. நிலக்கரி, கச்சா எண்ணெய், இயற்கை எரிவாயு, சுத்திகரிப்பு பொருட்கள், உரங்கள், எஃகு, சிமெண்ட், மின்சாரம் ஆகிய முக்கியமான எட்டு தொழில்துறைகளின் உற்பத்தியில் தனிப்பட்ட மற்றும் இணைந்த செயல்பாட்டை ஐசிஐ அளவிட்டுள்ளது.
தொழில் துறை உற்பத்தி குறியீட்டில் சேர்க்கப்பட்டுள்ள மொத்த பொருட்களில் எட்டு முக்கிய தொழில் துறைகளும் சேர்ந்து 40.27 சதவீதமாக உள்ளது.
2022 ஜூலை மாதத்தில் எட்டு முக்கிய தொழில் துறைகளின் குறியீட்டு இறுதி வளர்ச்சி விகிதம் ஏற்கனவே தோராயமாக இருந்த 4.5 சதவீதம் என்பதில் இருந்து 4.8 சதவீதமாக அதிகரித்துள்ளது. கடந்த ஆண்டு ஏப்ரல்- அக்டோபர் காலத்தோடு ஒப்பிடுகையில், 2022-23-ன் இதே காலக்கட்டத்தில் மொத்த வளர்ச்சி விகிதம் 8.2 சதவீதமாக இருந்தது என்று ஐசிஐ கூறியுள்ளது.
பிரதமர் அலுவலகம்
ராணுவ முக்கியத்துவம் வாய்ந்த 928 உடனடி மாற்றுக் கருவிகள்/துணை அமைப்புகள்/உதிரி பாகங்கள் கொண்ட 4வது ஆக்கபூர்வ உள்நாட்டுமயமாக்கல் பட்டியலுக்கு பாதுகாப்பு அமைச்சகம் ஒப்புதல் அளித்துள்ளது
இது பாதுகாப்புத் துறையின் ஆக்கப்பூர்வ வளர்ச்சியாகும் என்று பிரதமர் கூறியுள்ளார்
ராணுவ முக்கியத்துவம் வாய்ந்த 928 உடனடி மாற்றுக் கருவிகள்/துணை அமைப்புகள்/உதிரி பாகங்கள் கொண்ட 4வது ஆக்கபூர்வ உள்நாட்டுமயமாக்கல் பட்டியலுக்கு பாதுகாப்பு அமைச்சகம் ஒப்புதல் அளித்துள்ளதாக பாதுகாப்பு அமைச்சர் திரு ராஜ்நாத் சிங் ட்விட்டர் செய்தியில் தெரிவித்துள்ளார். ரூ. 715 கோடி மதிப்புள்ள இறக்குமதி மானியத்துடனான இந்தப் பட்டியலில் உயர் தொழில்நுட்ப சாதனங்கள் மற்றும் உதிரிப் பாகங்கள் அடங்கும்.
திரு ராஜ்நாத் சிங்கின் ட்விட்டர் செய்திக்கு பதிலளித்து பிரதமர் கூறியிருப்பதாவது;
“பாதுகாப்புத் துறையின் ஆக்கப்பூர்வ வளர்ச்சியாகும். தற்சார்பு இந்தியா என்ற நமது தீர்மானத்தை இது வலுப்படுத்துவதோடு உள்நாட்டு தொழில் திறனை ஊக்கப்படுத்தும்.”
ஆயுஷ்
உலக சுகாதார அமைப்பு மற்றும் ஆயுஷ் அமைச்சகம் பாரம்பரிய மருத்துவம் குறித்த முதல் உலகளாவிய உச்சிமாநாட்டை நடத்தவுள்ளன
உலக சுகாதார நிறுவனம் ஏற்பாடு செய்து, ஆயுஷ் அமைச்சகம் இணைந்து நடத்தும் பாரம்பரிய மருத்துவம் குறித்த முதல் உலகளாவிய உச்சி மாநாடு 2023 ஆகஸ்ட் 17-18 தேதிகளில் குஜராத்தின் காந்திநகரில் நடைபெற உள்ளது. அனைவருக்கும் ஆரோக்கியம் மற்றும் நல்வாழ்வை உறுதி செய்வதற்கான குறிக்கோளுடன், இந்த துறையில் சமீபத்திய அறிவியல் முன்னேற்றங்கள் மற்றும் சான்று அடிப்படையிலான அறிவை ஆராய்வதற்கான வல்லுநர்கள் மற்றும் பயிற்சியாளர்களுக்கு இந்த மிகவும் எதிர்பார்க்கப்படும் நிகழ்வு ஒரு தளமாக செயல்படும்.
சுகாதார அமைச்சர் திரு மன்சுக் மாண்டவியா மற்றும் ஆயுஷ் அமைச்சர் திரு சர்பானந்தா சோனோவால் ஆகியோர் முன்னிலையில் உலக சுகாதார அமைப்பின் இயக்குநர் ஜெனரல் டாக்டர் டெட்ரோஸ் அதானம் கெப்ரேயசஸ் இந்த நிகழ்வைத் தொடங்கி வைக்கிறார். ஜி 20 சுகாதார அமைச்சர்கள், உலக சுகாதார அமைப்பின் பிராந்திய இயக்குநர்கள் மற்றும் உலக சுகாதார அமைப்பின் ஆறு பிராந்தியங்களில் உள்ள நாடுகளைச் சேர்ந்த முக்கிய அழைப்பாளர்கள் விஞ்ஞானிகள், பாரம்பரிய மருத்துவ பயிற்சியாளர்கள், சுகாதாரப் பணியாளர்கள் மற்றும் சிவில் சமூக அமைப்புகளின் உறுப்பினர்களுடன் இந்த நிகழ்வில் கலந்து கொள்வார்கள் என்று எதிர்பார்க்கப்படுகிறது. மத்திய ஆயுஷ் துறை இணையமைச்சர் டாக்டர் முஞ்ச்பாரா மகேந்திரபாய் கலுபாய் டெல்லியில் இன்று செய்தியாளர்களை சந்தித்தார்.
அப்போது பேசிய டாக்டர் முஞ்ச்பாரா, உச்சிமாநாட்டின் முடிவு ஒரு அறிவிப்பாக இருக்கும் என்றும், இந்த பிரகடனம் உலக சுகாதார அமைப்பின் பாரம்பரிய மருத்துவத்திற்கான உலகளாவிய மையத்தின் எதிர்காலத்தை வடிவமைக்க உலக சுகாதார அமைப்புக்கு உதவும் என்றும் கூறினார். "கடந்த ஆண்டு ஜாம்நகரில் பாரம்பரிய மருத்துவத்திற்கான உலகளாவிய மையத்தின் அடிக்கல் நாட்டு விழாவுக்குப் பிறகு, இந்த முதல் உலகளாவிய நிகழ்வை இந்தியாவில் காணப் போகிறோம் என்பது மிகவும் இயற்கையானது. அண்மைக் காலத்தில் நம் நாட்டின் பல்வேறு பாரம்பரிய மருத்துவ முறைகள் எடுத்துள்ள பன்முக முன்னேற்றங்களுக்கு இது சான்றாக உள்ளது என்று குறிப்பிட்டார்.
பிரதமர் அலுவலகம்
உச்சநீதிமன்ற முன்னாள் தலைமை நீதிபதி திரு ஏஎம் அஹ்மதி மறைவுக்கு பிரதமர் இரங்கல்
உச்சநீதிமன்ற முன்னாள் தலைமை நீதிபதி திரு ஏஎம் அஹ்மதி மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
இதுகுறித்து அவர் வெளியிட்டுள்ள ட்விட்டர் பதிவில் குறிப்பிட்டிருப்பதாவது:
"முன்னாள் தலைமை நீதிபதி திரு ஏஎம் அஹ்மதி ஜி மரணம் அடைந்தது மிகுந்த வேதனையளிக்கிறது. வழக்கறிஞராகவும், நீதிபதியாவும் திறம்பட பணியாற்றியவர் அவர். நமது நீதித்துறையை செயல்திறன்மிக்கதாக மாற்றியதில் அவரது பங்களிப்பு இன்றியமையாதது. திரு ஏஎம் அஹ்மதி-யை இழந்து வாடும் அவரது குடும்பத்தினருக்கு ஆழ்ந்த இரங்கலைத் தெரிவித்துக் கொள்கிறேன். அவரது ஆத்மா சாந்தியடையட்டும்."
இளைஞர் நலன் மற்றும் விளையாட்டு அமைச்சகம்
சாதனை புரிந்த விளையாட்டு வீரர்களின் ஓய்வூதியம்: அமைச்சர் ரத்தோர் உயர்த்தி உத்தரவு
விளையாட்டு வீரர்களின் நலன் கருதி, சாதனை புரிந்த விளையாட்டு வீரர்களின் ஓய்வூதியத்தை உயர்த்துவதற்கு மத்திய இளைஞர்நலன் மற்றும் விளையாட்டுத் துறை அமைச்சர் கர்னல் ராஜ்யவர்தன் ரத்தோர் ஒப்புதல் அளித்துள்ளார். இந்த உயர்வின்படி, சர்வதேச விளையாட்டுப் போட்டிகளில் வெற்றி பெறும் வீரர்களுக்கான ஓய்வூதியம் இரு மடங்காக உயர்த்தப்படுகிறது. புதிய ஓய்வூதியம் வருமாறு: -
|
|
ஓய்வூதிய வகை
|
|
தொகை ரூ.
|
|
ஒலிம்பிக் மற்றும் மாற்றுத் திறனாளிகளுக்கான ஒலிம்பிக் போட்டிகளில் பதக்கம் பெற்றோர்
|
|
20,000/-
|
|
 உலகக் கோப்பை மற்றும் உலக சேம்பியன் போட்டிகளில் தங்கப் பதக்கம் பெற்றோர்
|
|
16,000/-
|
|
 உலகக் கோப்பை மற்றும் உலக சேம்பியன் போட்டிகளில் வெள்ளி மற்றும் வெண்கலப் பதக்கங்களை வென்றோர்
ஆசிய விளையாட்டுகளிலும் காமன்வெல்த் மற்றும் மாற்றுத் திறனாளிகளுக்கான ஆசிய விளையாட்டுப் போட்டிகளில் தங்கப் பதக்கம் பெற்றவர்கள்
|
|
14,000/-
|
|
ஆசிய விளையாட்டுகளிலும் காமன்வெல்த் மற்றும் மாற்றுத் திறனாளிகளுக்கான ஆசிய விளையாட்டுப் போட்டிகளில் வெள்ளி மற்றும் வெண்கலப் பதக்கம் பெற்றவர்கள்
|
|
12,000/-
- மாற்றுத் திறனாளிகளுக்கான ஒலிம்பிக்ஸ் மற்றும் ஆசிய விளையாட்டுப் போட்டிகளில் பதக்கம் வென்றவர்களுக்கான ஓய்வூதிய விகிதம் ஒலிம்பிக் மற்றும் ஆசிய விளையாட்டுப் போட்டிகளில் பதக்கம் வென்றவர்களுக்கு இணையாக இருக்கும்.
- உலக சேம்பியன்ஷிப் போட்டிகளில் நான்கு ஆண்டுகளுக்கு ஒரு முறை நடைபெறும் போட்டிகளுக்கே ஓய்வூதியம் பரிசீலிக்கப்படும்.
- இந்த ‘ஓய்வூதியத் திட்டத்தின் கீழ் விண்ணப்பம் அனுப்புவோர் தீவிர விளையாட்டுப் போட்டிகளிலிருந்து முழுமையாக ஓய்வு பெற்றிருக்க வேண்டும். அத்துடன் 30 வயது நிரம்பியிருக்க வேண்டும்’ என்று திருத்தப்பட்ட ஓய்வூதியத் திட்டத்தில் குறிப்பிடப்பட்டுள்ளது.
- தற்போது ஓய்வூதியம் பெறுவோர்க்கு திருத்தப்பட்ட ஓய்வூதிய விகிதம் 2018ம் ஆண்டு ஏப்ரல் 1ம் தேதி முதல் அமலுக்கு வருகிறது.
பாதுகாப்பு அமைச்சகம்
ஐதராபாத் பாய்மர படகு போட்டி வாரத்தின் 35 ஆம் ஆண்டுப்போட்டி
இந்திய படகு சங்கத்தின், ஐதராபாத் பாய்மர படகு போட்டி வாரத்தின் 35ம் ஆண்டு போட்டி, ஐதராபாத் ஷூசைன் சாகர் ஏரியில் 2021 ஆகஸ்ட் 13ம் தேதி முதல் ஆகஸ்ட் 19ம் தேதி வரை நடந்தது. இந்த தேசியளவிலான போட்டியில், 120 பேர், லேசர் ஸ்டாண்டர்ட் 4.7 மற்றும் ரேடிகல் ரக படகுகளில் பங்கேற்றனர். மும்பையில் உள்ள இந்திய கடற்படையின் படகு வீரர் பயிற்சி மையத்தில் பயிற்சி பெற்ற 9 பேர், விசாகப்பட்டினத்தில் உள்ள இந்திய கடற்படையின் படகு வீரர் பயிற்சி மையத்தில் பயிற்சி பெற்ற 5 பேர் மற்றும் ஐஎன்எஸ் மண்டோவியில் உள்ள கடற்படை மாணவர்கள் விளையாட்டு நிறுவனத்தைச் சேர்ந்த 6 பேரும் இந்த படகு போட்டியில் பங்கேற்று கடும் போட்டியை சந்தித்தனர்.
ஆண்கள் மற்றும் பெண்களுக்கான தேசியளவிலான இந்த பாய்மர படகு போட்டி, கடந்த 1986ம் ஆண்டில் இருந்து நடத்தப்படுகிறது.
இதன் நிறைவு விழா, இந்திய படகு சங்கத்தின் தலைவரும், கடற்படை தளபதியுமான அட்மிரல் கரம்பிர் சிங் முன்னிலையில் நடந்தது. அவர், பாய்மர படகு போட்டியில் கலந்து கொண்டவர்களை ஊக்கப்படுத்தி, அவர்களின் எதிர்கால போட்டிகளுக்காக வாழ்த்து தெரிவித்தார்.
உள்நாட்டு விமானப் போக்குவரத்து அமைச்சகம்
விமானப் போக்குவரத்துத் துறை அமைச்சகத்தின் ஆலோசனைக்குழுக் கூட்டம்
விமானப் போக்குவரத்துத் துறை அமைச்சகத்தின் ஆலோசனைக்குழுக் கூட்டம் புதுதில்லியில் இன்று நடைபெற்றது. மத்திய விமானப் போக்குவரத்துத்துறை அமைச்சர் திரு ஜோதிராதித்ய சிந்தியா தலைமையில் நடைபெற்ற இந்தக் கூட்டத்தில் நாடாளுமன்ற உறுப்பினர்கள் பலர் கலந்துகொண்டனர். இதில், விமானப் போக்குவரத்து எரிபொருள் குறித்து விரிவாக ஆலோசிக்கப்பட்டது. இதில் நாடாளுமன்ற உறுப்பினர்கள் தங்களது மேலான கருத்துக்களை தெரிவித்தனர்.
சர்வதேச விமானப் போக்குவரத்து மூலம் வெளியேறும் கரியமிலவாயு உமிழ்வை குறைக்கும் நடவடிக்கைகளை மேற்கொள்ள வேண்டும் என சர்வதேச விமானப் போக்குவரத்து சங்கம் வலியுறுத்தி வருகிறது. மேலும் 2050-ம் ஆண்டுக்குள் கார்பன் உமிழ்வு இல்லாத நிலையை உருவாக்கவும் இலக்கு நிர்ணயிக்கப்பட்டுள்ளது. இதற்கு சர்வதேச விமானப் போக்குவரத்தின் கார்பன் உமிழ்வு குறைப்புத் திட்டம் உள்ளிட்ட பல்வேறு முன்னெடுப்புகள் மேற்கொள்ளப்பட்டு வருகின்றன. விமானப் போக்குவரத்துத் துறையின் கார்பன் உமிழ்வு இலக்கை அடைய, உயிரி-எரிபொருள் குறித்த தேசியக் கொள்கை 2018 உதவும் என்று மத்திய பெட்ரோலியம் மற்றும் இயற்கை எரிவாயுத்துறை அமைச்சகம் தெரிவித்துள்ளது.
எஃகுத்துறை அமைச்சகம்
பல்வேறு திட்டங்கள் மற்றும் கதிசக்தி பெருமெடுப்புத் திட்டம் காரணமாக எஃகு நுகர்வு தொடர்ந்து அதிகரிக்கும் என்று மத்திய எஃகு அமைச்சர் அடிக்கோடிட்டுக் காட்டுகிறார்; எஃகுத் துறையின் இரண்டாம் நிலையை மேம்படுத்துவதற்கான இயக்கத் திட்டம் தயாரிப்பில் உள்ளது
எஃகு அமைச்சகம் ஒடிசாவை தளமாகக் கொண்ட எஃகு நிறுவனங்களுடன் கலந்துரையாடல் அமர்வை நடத்தியது. மத்திய எஃகுத் துறை அமைச்சர் ஸ்ரீ ராம் சந்திர பிரசாத் சிங் தலைமையில் நடைபெற்ற இந்தக் கூட்டத்தில் ஒடிசாவைச் சேர்ந்த எஃகு நிறுவனங்களின் அதிகாரிகள் கலந்துகொண்டனர். குறிப்பாக நிதி, தளவாடங்கள், சுற்றுச்சூழல், இத்துறையில் உள்ள சிறுதொழில்களுக்கான ஆதரவு போன்றவற்றில், தொழில்துறை பிரதிநிதிகளால் இத்தொழில் பற்றிய கவலைகள் முன்வைக்கப்பட்டன.
அமர்வின் போது பேசிய அமைச்சர், ஒடிசாவின் வளர்ச்சியில் பல முன்னேற்றங்களை கொண்டு வந்துள்ள அரசாங்கத்தையும் மக்களையும் பாராட்டினார். புவனேஷ்வர் உலகத் திறன் மையம் போன்ற நிறுவனங்கள் மூலம், ஒடிசா அரசாங்கம் திறன் மேம்பாட்டில் கவனம் செலுத்துகிறது: இது காலத்தின் தேவையாகும். கதிசக்தி பெருமெடுப்புத் திட்டம் போன்ற அரசாங்கத்தின் பல்வேறு திட்டங்களால் உருக்கு நுகர்வு தொடர்ந்து அதிகரிக்கும் என்றும், இதில் இரண்டாம் நிலை உருக்கு துறையின் பங்களிப்பு மிக அதிகமாக இருக்கும் என்றும் அமைச்சர் மேலும் தெரிவித்தார். இரண்டாம் நிலை எஃகுத் துறையை மேம்படுத்தும் பணி நடந்து வருகிறது, என்றார்.
எஃகு தொழில்துறையின் கவலைகளை நிவர்த்தி செய்வதற்கான அனைத்து முயற்சிகளையும் அரசு தீவிரமாக எடுத்து வருவதாக எஃகு அமைச்சக அதிகாரிகள் வலியுறுத்தினர. மேலும் எஃகுத் துறைக்கு குறிப்பாக இரண்டாம் நிலை எஃகு நிறுவனங்களுக்கு இடையூறாக இருக்கும் குறிப்பிட்ட பிரச்சினைகள் குறித்த உள்ளீடுகள் மற்றும் கருத்துகளை அவர்கள் வரவேற்றனர்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மந்திரி திரு கிரிராஜ் சிங் “மத்ஸ்ய சம்பதா”-வை வெளியிட்டார்
மத்திய மீன்வளத்துறை, கால்நடை பராமரிப்பு மற்றும் பால்வளத்துறை அமைச்சர் திரு. கிரிராஜ் சிங் இன்று “மத்ஸ்ய சம்பதா” என்ற செய்தி மடலின் 2-வது பதிப்பையும், பிரதமரின் மத்ஸ்ய சம்பதா யோஜனா  பற்றிய பயனாளி கையேட்டையும் வெளியிட்டார். இது PMMSY திட்டத்தின் பல்வேறு கூறுகள் / செயல்பாடுகள் மற்றும் திட்டங்களை சமர்ப்பிக்கும் முறைகள் பற்றிய விரிவான விளக்கத்தை வழங்குகிறது, இது மீனவர்கள் மற்றும் இத்துறையில் உள்ள பிற பயனாளர்களுக்கு ஒரு மதிப்புமிக்க வளமாக இருக்கும். அனைத்து பயனாளிகள் மற்றும் பங்குதாரர்களுக்கும் PMMSY -வில் இருந்து நன்மைகளைப் பெறுவதற்கான வழிமுறைகளை அறிந்து கொள்ள அவர்களுக்கு உதவும் அனைத்தையும் உள்ளடக்கிய வழிகாட்டியாக இந்த" PMMSY -வின் பயனாளி கையேடு " செயல்படும் என்று திரு கிரிராஜ் சிங் நம்பிக்கை தெரிவித்ததுடன், மேலும் PMMSY-இன் வெவ்வேறு செயல்பாடுகளைப் பற்றி அறிந்து கொள்வதில் பயனாளிகளுக்கு இது ஒரு தவிர்க்க முடியாத கருவியாகவும் செயல்படும் என்றார்.
https://pib.gov.in/PressReleasePage.aspx?PRID=1660328